
    545400 SIGHIŞOARA
Piața Muzeului nr. 7, Tel./Fax 0265 – 771278
                                                         H O T Ă R Â R E A NR. 147  
                                                            din 26 septembrie 2024
privind încheierea contractului de asociere în participațiune cu S.C. Itineris Media S.R.L. București Filiala Sibiu

Consiliul Local al Municipiului Sighişoara, întrunit în ședință ordinară,
Luând act de proiectul de hotărâre, înregistrat cu nr. 29.965/25.09.2024 şi la Consiliul Local Sighișoara cu nr. 30.019/25.09.2024, de referatul de aprobare, înregistrat cu nr. 29.966/25.09.2024, al Primarului municipiului, în calitate de inițiator, calitate conferită de prevederile art. 136 alin. (1), coroborate cu cele ale art. 211 din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare;

Având în vedere că prin nota nr. 16.388/09.05.2024, Comisia de negociere a clauzelor contractuale în vederea încheierii contractelor de asociere în participațiune, ca urmare a ședinței prin care s-a aprobat noul draft de contract în urma negocierilor purtate cu reprezentanții S.C. Itineris Media S.R.L. București Filiala Sibiu, potrivit procesului - verbal nr. 6.444/20.02.2024, solicită introducerea pe ordinea de zi a primei ședințe de Consiliu Local a proiectului de hotărâre privind încheierea contractului de asociere în participațiune cu S.C. Itineris Media S.R.L. București Filiala Sibiu, atașând draftul antemenționat și, în copie, procesul - verbal nr. 6.444/20.02.2024;

Ținând cont de faptul că această comisie de negociere a clauzelor contractuale în vederea încheierii contractelor de asociere în participațiune, a fost constituită conform Hotărârii Consiliului Local Sighișoara nr. 70 din 30 martie 2023, având ca obiectiv negocirea termenelor şi condiţiilor de asociere în participațiune, în vederea asigurării celor mai bune condiţii de colaborare, conform Regulamentului privind asocierea în participațiune, aprobat prin Hotărârea Consiliului Local Sighișoara nr. 60/31.03.2022, aspect pe care comisia l-a avut în vedere, motiv pentru care a și negociat cu S.C. Itineris Media S.R.L. București Filiala Sibiu termenii şi condiţiile asocierii în participațiune;
Având în vedere cele dispuse ca urmare a răspunsului cu nr. 16.388/XI/2/10.05.2024 formulat către președintele Comisiei de negociere a clauzelor contractuale în vederea încheierii contractelor de asociere în participațiune, în urma notei nr. 16.388/09.05.2024 a Comisiei de negociere a clauzelor contractuale în vederea încheierii contractelor de asociere în participațiune;

Având în vedere relaţia contractuală avută încă din anul 2007 cu S.C. Itineris Media S.R.L. București Filiala Sibiu, în baza unui contract de asociere în participațiune, prelungit prin actele adiţionale subsecvente, încheiate între Municipiul Sighișoara, în calitate de proprietar şi S.C. Itineris Media S.R.L. București Filiala Sibiu, în calitate de asociat, justificare în sensul căreia s-a și purtat de către comisia de negociere amintită mai sus această negociere, dându-se eficiență prevederilor Hotărârii Consiliului Local Sighișoara nr. 60/31.03.2022 și Hotărârii Consiliului Local Sighișoara nr. 70/30.03.2023;

Având în vedere că prin actul adiţional nr. 2/24.11.2017, art. 3 din Capitolul II – OBIECTUL CONTRACTULUI, stipulează: „Contractul de asociere în participaţiune se prelungeşte pe o perioadă de 5 (cinci) ani, respectiv de la data de 01.12.2017 până la data de 30.11.2022, durata acestuia putând fi prelungită automat pe o perioadă egală de timp, dacă nici una dintre părţi nu solicită încetarea contractului cu cel puţin 90 (nouăzeci) de zile calendaristice înainte de expirarea acestuia.”; 

Având în vedere că nu există acte de denunţare în termenul prevăzut în articolul antemenţionat, referitoare la executarea contractului de asociere în participațiune;

Ținând cont de faptul că în vederea utilizării domeniului public atât prestațiile, cât și contraprestațiile părților, au fost integral îndeplinite;

Având în vedere că această îndeplinire a obligațiilor realizată și conduita părților până în prezent, chiar și în lipsa unui ”instrumentum probationis” relevă buna lor credință în îndeplinirea acestor obligații, dând astfel și mai multă eficiență prevederilor citate mai sus;

Ținând cont de faptul că pentru justețea și acuratețea actului juridic se impune ca forma acestuia să fie formă scrisă și opozabilă părților cărora li se adresează; 

Având în vedere Hotărârea Consiliului Local Sighișoara nr. 60/31.03.2022 pentru aprobarea Regulamentului privind asocierea în participațiune;

Având în vedere Hotărârea Consiliului Local Sighișoara nr. 70/30.03.2023 privind constituirea comisiei de negociere a clauzelor contractuale în vederea încheierii contractelor de asociere în participațiune;

Având în vedere prevederile art. 588 și urm., ale art. 1881 - 1889, art. 1949 - 1954 din Codul civil, aprobat prin Legea nr. 287/2009, republicată, cu modificările şi completările ulterioare;

Având în vedere prevederile Legii nr. 273/2006 privind finanțele publice locale, cu modificările și completările ulterioare; 

Având în vedere prevederile Legii nr. 227/2015 privind Codul fiscal, cu modificările și completările ulterioare;

Având în vedere prevederile Legii nr. 207/2015 privind Codul de procedură fiscală, cu modificările și completările ulterioare;

Având în vedere prevederile Hotărârii Guvernului nr. 1/2016 - Partea I, pentru aprobarea Normelor metodologice de aplicare a Legii nr. 227/2015 privind Codul fiscal;

Având în vedere prevederile Ordonanței de Urgență a Guvernului nr. 57/2019 privind Codul administrativ, cu modificările și completările ulterioare,
Având în vedere Raportul de specialitate al Compartimentului Administrarea Domeniului Public și Privat –Direcția Arhitect Șef, înregistrat cu nr. 29.967/25.09.2024, prin care se propune încheierea contractului de asociere în participațiune cu S.C. Itineris Media S.R.L. București Filiala Sibiu;

            Având în vedere avizul favorabil al comisiei juridice;      
În temeiul art. 129 alin. (2) lit. ,,cˮ și ,,eˮ, alin. (9) lit. ,,aˮ, alin. (14), art. 136 alin. (1), art. 139 alin. (1) și alin. (3) lit. ,,gˮ și a art. 196 alin. (1) lit. ,,aˮ din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare,
         H O T Ă R Ă Ş T E:

Art. 1. (1) Se aprobă încheierea contractului de asociere în participațiune între Municipiul Sighișoara, în calitate de asociat prim și S.C. Itineris Media S.R.L. București Filiala Sibiu, în calitate de asociat secund, având ca obiect exploatarea în comun a unui număr de 7 panouri publicitare, identificate potrivit Anexei nr. 1 la prezenta hotărâre.

(2) Modelul - cadru al contractului de asociere în participațiune, parte integrantă din prezenta hotărâre, este prevăzut în Anexa nr. 2 la prezenta, în care sunt stabilite clauzele contractuale așa cum au fost negociate de comisia de negociere și întocmit cu respectarea Hotărârii Consiliului Local Sighișoara nr. 60/31.03.2022.

Art. 2. Cu ducerea la îndeplinire a prevederilor prezentei hotărâri se încredinţează Primarul Municipiului Sighişoara, Arhitectul Șef, Compartimentul Administrarea Domeniului Public și Privat –Direcția Arhitect Șef, Compartimentul Buget, Contabilitate, Salarizare – Direcția Economică şi Compartimentul Juridic din cadrul Municipiului Sighişoara.

Art. 3. Prin grija doamnei Bizo Anca, Secretar General al Municipiului Sighişoara, prezenta hotărâre va fi comunicată, în termenul prevăzut de lege, Primarului Municipiului Sighişoara, Prefectului Judeţului Mureş şi se va aduce la cunoştinţă publică, prin publicarea pe pagina de internet la adresa www.primariasighisoara.ro.
PREŞEDINTE DE ŞEDINŢĂ,
  

    Burghelea Bogdan - Ioan                                  
                                                                                                         Contrasemnează pentru legalitate
                                    SECRETARUL GENERAL al municipiului,

                                                                Bizo Anca
(Prezenta s-a adoptat cu 11 voturi ”pentru”, 1 vot ”împotrivă” și 3 ”abțineri”)
  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;

  1 ex. Viceprimar;

  1 ex. Secretar General;

  1 ex. Arhitectul Șef;

  1 ex. Direcţia Arhitect Șef;

  3 ex. Compartimentul Administrarea Domeniului Public și Privat – Direcția Arhitect Șef;

  1 ex. Compartimentul Buget, Contabilitate, Salarizare – Direcția Economică;

  1 ex. Serviciul Impozite, Taxe și Executare Creanțe – Direcția Economică;

  1 ex. Compartimentul Juridic – Serviciul Administraţie Publică Locală.

14 ex.  

B.A.

	…./…./….
	


